**Csongrád Város Polgármesterétől**

Száma: Fjl/174-2/2024

Témafelelős: Bartáné Kocsis Andrea

**E l ő t e r j e s z t é s**

Csongrád Város Önkormányzata Képviselő-testületének

2024. február 28-án tartandó rendkívüli ülésére.

Tárgy: KözPONT városfejlesztés című pályázat benyújtása

**Tisztelt Képviselő-testület!**

Magyarország Kormánya pályázati felhívást tett közzé TOP\_Plusz-1.2.1-21 kódszámmal Élhető települések címmel.

A pályázati felhívás több célt szolgáló összetett kiírás mely alapján támogatható többek között zöld- és kékinfrastruktúra fejlesztése, önkormányzati tulajdonú épületek közösségi célú fejlesztése, kulturális, sport és egyéb közterület fejlesztési beruházása, hulladéklerakó rekultiválása és barnamezős terület rehabilitálása egyaránt.

A fejlesztés megvalósítása során elsődleges tekintettel kell lenni a városi közterületek környezettudatos, család- és klímabarát megújítására, azaz arra, hogy a beavatkozások területe alkalmas legyen a családok és a fiatalok számára szabadidejük hasznos eltöltéséhez, mindeközben a fejlesztések a környezeti fenntarthatóság követelményeit szolgálják, a városi zöld környezet megteremtéséhez, ezek gazdaságos fenntartásához járulnak hozzá.

A pályázat benyújtásának határideje: 2024.02.02. – 2024. 03. 07.

Támogatási intenzitás mértéke: 100%

A pályázat tervezett teljes költségvetése: 700.000.000 Ft

A pályázat formája vissza nem térítendő támogatás.

A projekt tervezett címe: KözPONT városfejlesztés

A fenti célok figyelembevétele mellett a Csongrád Város Fenntartható Városfejlesztési Stratégiájával és a felhívásban foglaltakkal összhangban a tervezett fejlesztés a központi városrész vonatkozásában a következő támogatható tevékenységeket tartalmazza

1. Belterületi zöldinfrastruktúra fejlesztése
* zöldfelületek növényállományának a növelése,
* beteg fák eltávolítása,
* kutyafuttató létesítése,
* csapadékvíz helyben tartása,
* zöldterületek használatához szükséges közlekedési felületek és közvilágítás megújítása,
* környezetbe illő utcabútorok elhelyezése
1. Közösségi, kulturális, sportolási infrastruktúra, IKT és okos települési fejlesztések
* Hunyadi tér köztereinek, közlekedési felületeinek (utak, járdák) felújítása
* Református templom előtti tér felújítása
* Új parkolók kialakítása, a meglévő parkolók felújítása
* Jelenlegi dühöngő felújítása, szabadidős park kialakítása a szomszédságában
* Ifjúság téri ingyenesen használható mosdó kialakítása
* Teniszcsarnok fűtési rendszerének kialakítása
* Lakossági szemléletformáló rendezvény lebonyolítása

A projekt tervezett megvalósítási ideje a támogatói döntést követő 2 év.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

Határozati javaslat

Csongrád Város Önkormányzata Képviselő-testülete megtárgyalta a” KözPONT városfejlesztés című pályázat benyújtása ” előterjesztést és az alábbi határozatot hozza:

1. Csongrád Város Önkormányzatának Képviselő-testülete a TOP\_Plusz-1.2.1-21 kódszámmal Élhető települések címmel kiírt felhívásra a KözPONT városfejlesztés című támogatási kérelem benyújtását jóváhagyja.
2. A Képviselő-testület felhatalmazza a Polgármestert a pályázat benyújtására.

Határidő: 2024. március 7.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési, Vagyongazdálkodási és Üzemeltetési Iroda

Csongrád, 2024.02.23.

 Bedő Tamás

 polgármester